stanford-oval/wikipedia huggingface dataset:
บุญญ็อล

| บุญญ็อล |
| --- | --- |
เทศบาล
เมืองบุญญ็อล
   ธง ตราอาร์ม
บุญญ็อลที่ตั้งในประเทศสเปน
พิกัด: 39°25′10″N 0°47′26″W﻿ / ﻿39.41944°N 0.79056°W﻿ / 39.41944; -0.79056
ประเทศ:  สเปน
แคว้นปกครองตนเอง:  แคว้นบาเลนเซีย
แคว้น: บาเลนเซีย
Comarca: Hoya de Buñol
Judicial district: Chiva
การปกครอง
 • อัลกัลเด: Fernando Giraldos (พรรคแรงงานสังคมนิยมสเปน)
พื้นที่
 • ทั้งหมด: 112.40 ตร.กม. (43.40 ตร.ไมล์)
ความสูง: 441 เมตร (1,447 ฟุต)
ประชากร (2018)
 • ทั้งหมด: 9,517 คน
 • ความหนาแน่น: 85 คน/ตร.กม. (220 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 46360
ภาษาทางการ: สเปน
เว็บไซต์: เว็บไซต์ทางการ
บุญญ็อล (บาเลนเซีย: Bunyol) หรือ บุญโญล (สเปน: Buñol) เป็นเมืองและเทศบาลในแคว้นบาเลนเซีย ประเทศสเปน มีพื้นที่ 112 ตารางกิโลเมตร และอยู่ทางตะวันตกของบาเลนเซียประมาณ 38 กิโลเมตร ตัวเมืองตั้งอยู่ริมแม่น้ำบุญญ็อลและถูกล้อมรอบด้วยแนวเขา La Sierra de Las Cabrillas, la Sierra de Dos Aguas และ la Sierra de Malacara y Martés บุญญ็อลมีประชากรประมาณ 9,000 คน ทุก ๆ ปี จะมีคนมากถึง 40,000 คนรวมตัวกันในเมืองเพื่อขว้างมะเขือเทศใส่กันมากกว่า 115,000 กิโลกรัมในเทศกาลโตมาตินา
แหล่งข้อมูลอื่น

http://www.lahoya.net/pueblos/bunol.htm (สเปน)
Renfe's website.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่
อมฤต

คำสำคัญ "อมฤต" (/อะมะริด, หรือ อะมะรึด/), "อมฤตยู" (/อะมะรึดตะยู/), "อมัจจุ" และ "อมตะ" (/อะมะตะ/) เป็นคำสมาสระหว่าง "อ" (ไม่) + "มฤต, มฤตยู, มัจจุ, มตะ" (ตาย) แปลตรงตัวว่า "ไม่ตาย"; สามารถหมายถึง
อมตภาพ - ความเป็นอมตะ คือ ความเป็นผู้ไม่ตาย
เทวดา - ซึ่งมีฉายาว่า "อมตะ" คือ ผู้ไม่ตาย
น้ำอมฤต - น้ำทิพย์ คือ น้ำที่ช่วยชุบชีวิต ยังให้เกิดชีวิตใหม่ เยียวยารักษาโรค คงความเยาว์วัย หรือหยุดกระบวนแก่เจ็บตาย
แอมโบรเซีย - (กรีก: ἀμβροσία) หรือ สุธาโภชน์ เป็นอาหารที่เทพเจ้าบนเขาโอลิมปัสตามเทพปกรณัมกรีกบริโภคดื่มกินเพื่อคงความเป็นอมตะ
อมตบท - หนทางอันยั่งยืน หรือหนทางสู่ความไม่ตาย คือ "นิพพาน" ตามพุทธศาสนา
บริษัท อมตะ คอร์ปอเรชั่นจำกัด - บริษัทพัฒนานิคมอุตสาหกรรม
อมตะ - นวนิยายแนวส่งเสริมพุทธศาสนา โดย วิมล ไทรนิ่มนวล
อมตะ - นวนิยายของ แก้วเก้า
อมตะ - วงดนตรีเพื่อชีวิต
พีลิปโปสที่ 3 แห่งมาเกโดนีอา

| ฟิลิปที่ 3 แห่งมาซิดอน |
| --- | --- |
กษัตริย์แห่งมาซิโดเนีย
Tetradrachm of Philip III Arrhidaeus
ครองราชย์: 323–317 ปีก่อน ค.ศ.
ก่อนหน้า: อเล็กซานเดอร์ที่ 3
ถัดไป: อเล็กซานเดอร์ที่ 4
คู่อภิเษก: ยูริดิซี
ราชวงศ์: อาร์เจด
พระราชบิดา: พีลิปโปสที่ 2
พระราชมารดา: ฟิลินนาแห่งแลริสซา
ศาสนา: กรีกโบราณ
ฟิลิปที่ 3 แห่งมาซิดอน (อังกฤษ: Philip III of Macedon; ราว 359 ปีก่อน ค.ศ. - 25 ธันวาคม 317 ปีก่อน ค.ศ.) หรือ พีลิปโปสที่ 3 แห่งมาเกโดนีอา (กรีก: Φίλιππος Γ΄ ὁ Ἀρριδαῖος) หรือ ฟิลิปที่ 3 แอร์ริดีอัส (อังกฤษ: Philip III Arrhidaeus) เป็นกษัตริย์แห่งมาซิโดเนีย (มาเกโดนีอา) ตั้งแต่หลังวันที่ 11 มิถุนายน 323 ปีก่อน ค.ศ. จนถึงวันเสียชีวิต เขาเป็นบุตรของฟิลิปที่ 2 แห่งมาซิดอน (Philip II of Macedon) กับฟิลินนาแห่งแลริสซา (Philinna of Larissa) ฉะนั้น จึงเป็นลูกพี่ลูกน้องกับอเล็กซานเดอร์มหาราช เมื่อแรกเกิดเขาได้รับชื่อ แอร์ริดีอัส และเมื่อครองราชย์แล้ว เขาใช้ชื่อ ฟิลิป
เมื่อแอร์ริดีอัสเจริญวัยขึ้น ปรากฏว่า เขาเรียนรู้ช้า พลูทาร์ก (Plutarch) เชื่อว่า เป็นเพราะพระนางโอลิมเปียส (Olympias) มเหสีของฟิลิปที่ 2 ใช้ "ฟาร์มากา" (pharmaka) ซึ่งแปลว่า ยา หรือเวทมนตร์ กับเขา เพื่อปูทางไปสู่บัลลังก์ให้แก่อเล็กซานเดอร์ โอรสของตัว แต่นักประวัติศาสตร์สมัยใหม่ตั้งคำถามว่า ข้ออ้างนี้ของพลูทาร์กเป็นจริงได้มากน้อยเพียงไร เพราะอเล็กซานเดอร์รักใคร่ชอบพอกับแอร์ริดีอัสมาก ทั้งสองยังเป็นเพื่อนร่วมสมรภูมิกัน เคยปกป้องชีวิตของกันและกันด้วย ไม่ว่าการณ์จะเป็นอย่างไร เมื่ออเล็กซานเดอร์สิ้นพระชนม์ในปีที่ 323 ก่อน ค.ศ. กองทัพมาซิโดเนียก็ยกแอร์ริดีอัสขึ้นสืบบัลลังก์ต่อ แต่ในฐานะหุ่นเชิดและเบี้ยหมากของแม่ทัพนายกองทั้งหลายที่ทรงอำนาจ
หนังสือโยชูวา

หนังสือโยชูวา (อังกฤษ: Book of Joshua; ฮีบรู: ספר יהושע; กรีก: Ιησούς του Ναυή) เป็นหนังสือเล่มที่ 6 ในคัมภีร์ไบเบิลภาคพันธสัญญาเดิม และเป็นบันทึกถึงประวัติศาสตร์อิสราเอลในช่วงอายุของโยชูวา ซึ่งรับบทบาทเป็นผู้นำอิสราเอลต่อจากโมเสส กล่าวถึงการยึดครองแผ่นดินคานาอัน อันเป็นแผ่นดินพันธสัญญาที่พระเจ้าทรงประทานให้แก่อับราฮัม การแบ่งดินแดนคานาอัน ตามที่โมเสสได้บัญชาไว้ และสิ้นสุดเมื่อโยชูวาเสียชีวิต เชื่อกันว่า "โยชูวา" เป็นผู้เขียนหนังสือเล่มนี้ด้วยตัวของท่านเอง ยกเว้นในบทสุดท้ายที่กล่าวถึงมรณกรรมของโยชูวา และเอเลอาซาร์ น่าจะถูกบันทึกโดยบุตรชายของเอเลอาซาร์
เมืองเยรีโคล่ม

เมืองเยรีโค เป็นเมืองแรกในคานาอันที่หนังสือโยชูวาได้บันทึกถึงบรรดาเมืองที่อิสราเอลได้เข้ายึดครอง การยึดครองเมืองเยรีโคมีความสำคัญกว่าทุก ๆ เมือง เนื่องจากอิสราเอลมิได้ยึดครองเมืองเยรีโคโดยอาศัยกำลัง แต่อาศัยฤทธานุภาพของพระเจ้า
การยึดครองเมืองเยรีโค ซึ่งเป็นเมืองที่มีกำแพงหนา อิสราเอลได้ยึดครองโดยการเดินขบวนตามหีบแห่งพันธสัญญาเป็นเวลา 7 วัน วันละ 1 เที่ยว และในวันที่ 7 นั้นเองที่กำแพงเมืองเยรีโคถล่มลง ทำให้อิสราเอลเข้าไปยึดเมืองได้โดยไม่ต้องเสียเลือดเนื้อแต่อย่างใด
อุบายของชาวกิเบโอน

เมื่อชาวเมืองคานาอันทราบถึงการยึดครองของอิสราเอล บรรดาเมืองต่าง ๆ ได้ร่วมกันต่อต้าน ยกเว้นเมืองกิเบโอน ที่ได้แต่งกลขึ้นเพื่อลวงอิสราเอล โดยแต่งทูตให้ใส่ชุดเก่าขาดมอซอ พร้อมลาบรรทุกกระสอบเก่าขาด และถุงหนังเก่า และบรรจุอาหารที่ขึ้นราไปเฝ้าโยชูวา และแจ้งว่าเป็นชาวเมืองซึ่งตั้งอยู่ไกล เป็นเหตุให้อาหารเก่าและขึ้นรา และอิสราเอลก็ได้ทำพันธสัญญาที่จะไว้ชีวิตแก่ชาวเมืองกิเบโอน แต่ต่อมาเมืออิสราเอลเดินทางต่อไปได้อีกเพียง 3 วัน ก็เจอเมืองกิเบโอน จึงได้เรียกประมุขของเมืองมาเจรจาจึงได้ทราบความจริง โยชูวาจึงตั้งชาวเมืองกิเบโอนเป็นทาสรับใช้ทำหน้าที่ตัดฟืน และตักน้ำสำหรับคนอิสราเอล เป็นการลงโทษที่ชาวเมืองไม่พูดความจริง
มรณกรรมของโยชูวา

โยชูวาสิ้นชีวิตเมื่ออายุ 110 ปี ฝังศพไว้ในที่ดินกรรมสิทธิ์ของเขาที่ทิมนาทเสราห์ ในแดนเทือกเขาแห่งเอฟราอิม ทางเหนือของภูเขากาอัช
อติเทวนิยม

อติเทวนิยม (อังกฤษ: Henotheism กรีก: ἑνας, henas - หนึ่ง, และ θεός, theos - เทพ) คือลัทธิที่เชื่อว่าเทพเจ้าสูงสุดมีองค์เดียว ส่วนเทพเจ้าอื่น ๆ แม้มีฤทธิ์อำนาจในตนเองแต่ด้อยกว่าเทพเจ้าสูงสุด
มักซ์ มึลเลอร์ (1823-1900) นักภารตวิทยา และผู้เชี่ยวชาญภาษาสันสกฤตชาวเยอรมัน เป็นบุคคลแรกที่เสนอว่าศาสนาพราหมณ์ หรือศาสนาฮินดู เป็นตัวอย่างที่สำคัญของแนวความคิดแบบอติเทวนิยม แต่ปัจจุบันมีผู้ไม่เห็นด้วยเพราะการจะเป็นอติเทวนิยมโดยแท้ จะต้องเป็นการนับถือบูชาพระเจ้าเพียงองค์เดียว ไม่ใช่บูชาหลายองค์แบบที่ศาสนาพราหมณ์-ฮินดูเป็นอยู่ในทุกวันนี้ซึ่งเป็นพหุเทวนิยม เช่นเดียวกับศาสนากรีกและศาสนาจีน
สโมสรฟุตบอลปานาซีไนโกส

สโมสรฟุตบอลปานาซีไนโกส (กรีก: ΠΑΕ Παναθηναϊκός Α.Ο.; อังกฤษ: Panathinaikos F.C.) สโมสรฟุตบอลอาชีพของประเทศกรีซ มีที่ตั้งอยู่ใน กรุงเอเธนส์ ทุกวันนี้พวกเขาเป็นส่วนหนึ่งของ ปานาซีไนโกส เอโอ สโมสรกีฬาแบบครบวงจรที่โด่งดังที่สุดของกรีซและพวกเขาเป็นสโมสรฟุตบอลที่เก่าแก่ที่สุดของกรีซที่ยังทำกิจกรรมอยู่
สโมสรปานาซีไนโกสก่อตั้งเมื่อ ค.ศ. 1908 โดย จอร์จอส คาลาฟาติส และเพื่อนนักกีฬากว่า 40 คนโดยแยกออกมาจากสโมสรกีฬาแห่งหนึ่งภายหลังจากทางสโมสรกีฬาแห่งนั้นตัดสินใจยุติการทำทีมฟุตบอลโดยปานาซีไนโกสในยุคแรกถูกก่อตั้งขึ้นเพื่อฝึกสอนกีฬาเท่านั้น
ต่อมาทางสโมสรได้เข้าร่วม ซูเปอร์ลีกกรีซ และกลายเป็นหนึ่งในสโมสรที่ประสบความสำเร็จมากที่สุดในวงการฟุตบอลกรีซและเป็นหนึ่งในสามสโมสรที่ไม่เคยตกชั้นจากลีกสูงสุดร่วมกับ เออีเค เอเธนส์ และ โอลิมเปียกอส
สโมสรฟุตบอลปานาซีไนโกสเป็นสโมสรฟุตบอลของกรีซที่ประสบความสำเร็จมากที่สุดในการแข่งขันฟุตบอลยุโรปเป็นทีมเดียวของกรีซที่ได้เข้าสู่รอบชิงชนะเลิศของฟุตบอล ยูโรเปียน คัพ (ยูฟ่าแชมเปียนส์ลีก ในปัจจุบัน) ปี ค.ศ. 1971 ภายใต้การคุมทีมของ แฟแร็นตส์ ปุชกาช ตำนานยอดกองหน้าของ ทีมชาติฮังการี และ เรอัลมาดริด แต่แพ้ให้กับ อายักซ์ อัมสเตอร์ดัม เข้าถึงรอบรองชนะเลิศถึง 2 ครั้งคือปี ค.ศ. 1985 และ ค.ศ. 1996 และเป็นทีมเดียวของกรีซที่ได้ลงแข่ง ฟุตบอลชิงแชมป์สโมสรยุโรปและอเมริกาใต้ (1971) นอกจากนี้พวกเขายังเข้าถึงรอบก่อนรองชนะเลิศของแชมเปียนส์ลีกถึง 2 ครั้งใน ค.ศ. 1992 และ ค.ศ. 2002 และรอบก่อนรองชนะเลิศของ ยูฟ่า คัพ อีก 2 ครั้งใน ค.ศ. 1988 และ ค.ศ. 2003 พวกเขายังคว้าแชมป์ บอลข่าน คัพ ใน ค.ศ. 1977 ปานาซีไนโกสเป็นสมาชิกของ สมาคมสโมสรฟุตบอลยุโรป
| ด ค กซูเปอร์ลีกกรีซ |
| --- | --- |
สโมสรในฤดูกาล 2019–20:  อาเอกเอเธนส์  AEL  Aris  Asteras Tripolis  Atromitos  Lamia  OFI  โอลิมเบียโกส  ปานาซีไนโกส  Panetolikos  Panionios  ปาโอก  Volos  Xanthi 
สโมสรในอดีต:  AE Kavala  AEL Kalloni  Akratitos  Apollon Kalamarias  Apollon Smyrnis  Aspida Xanthi  Athinaikos  Atromitos Piraeus  Chalkida  Chalkidona  Diagoras  Doxa Drama  Edessaikos  Egaleo  Ergotelis  Ethnikos Asteras  Ethnikos Athens*  Ethnikos Piraeus  Fostiras  Ionikos  Iraklis  Kalamata  Kallithea  Kastoria  Kavala  Kerkyra  Korinthos  Levadiakos  Makedonikos  Megas Alexandros  Megas Alexandros Katerini  Naoussa  Niki Volos  Olympiacos Volos  Panachaiki  Panargiakos  Panegialios  Panelefsiniakos  Paniliakos  Panserraikos  Panthrakikos  Peiraikos Syndesmos*  Pierikos  Platanias  Proodeftiki  PAS Giannina  Rodos  Thermaikos  Thrasyvoulos  Trikala  Veria  Vyzas Megara * ปรากฏตัวในลีกยุคก่อนปัจจุบัน 
สโมสรในอดีต (จากไซปรัส):  AEL Limassol  อาโปเอล  EPA Larnaca  Olympiakos Nicosia  โอโมเนียนิโคเซีย
เจือง หมี ลาน

| เจือง หมี ลาน |
| --- | --- |
Trương Mỹ Lan
เกิด: 13 ตุลาคม พ.ศ. 2499 (68 ปี) ไซ่ง่อน สาธารณรัฐเวียดนาม
สัญชาติ: เวียดนาม
ชื่ออื่น: เจือง หม่วย Trương Muội
อาชีพ: นักธุรกิจ
คู่สมรส: Eric Chu Nap Kee
บุตร: Chu Duyệt Phấn (Elizabeth Chu)
เจือง หมี ลาน (เวียดนาม: Trương Mỹ Lan; จีน: 張美蘭 หรือที่รู้จักในชื่อ เจือง หม่วย, Trương Muội) เป็นนักธุรกิจและมหาเศรษฐีชาวเวียดนามเชื้อสายจีน เป็นผู้ก่อตั้งและประธานกรรมการของกลุ่มบริษัทมหาชน หวั่น ถิ่ญ ฟ้าต (เวียดนาม: Công ty cổ phần Tập đoàn Vạn Thịnh Phát) ครอบครัวของเจือง หมี ลาน เป็นหนึ่งในตระกูลที่ร่ำรวยที่สุดในเวียดนาม เธอมีสามีคือจู ลาป เคย์ (อังกฤษ: Eric Chu Nap Kee; จีน: 朱立基; ยฺหวิดเพ็ง: zyu1 lap6 gei1) ซึ่งเป็นผู้ประกอบการด้านอสังหาริมทรัพย์ในฮ่องกง
อาชีพ

ในปี พ.ศ. 2535 เจือง หมี ลาน ได้ก่อตั้งบริษัทหวั่น ถิ่ญ ฟ้าต จำกัด ซึ่งประกอบการด้านพาณิชยกรรมรวมทั้งธุรกิจร้านอาหารและโรงแรม หลังจากนั้นหวั่น ถิ่ญ ฟ้าต ได้ขยายไปสู่ธุรกิจอสังหาริมทรัพย์ ในปี พ.ศ. 2550 ได้มีการจัดตั้งกลุ่มบริษัทหวั่น ถิ่ญ ฟ้าต จำกัด (VTP Group Holdings) โดยมีทุนจดทะเบียน 6,000 พันล้านด่ง โดยเจือง หมี ลาน ถือหุ้นร้อยละ 80
เรื่องอื้อฉาว > ข้อกล่าวหาติดสินบนฝั่ม กวี๊ เหงาะ

ในการพิจารณาคดีของเซือง ตึ จ่อง (Dương Tự Trọng) เมื่อต้นปี พ.ศ. 2557 เซือง จี๊ สุง (Dương Chí Dũng) ในฐานะพยานอ้างว่าได้รับเงิน 2 หมื่นล้านด่ง (1 ล้านดอลลาร์สหรัฐ) จากเจือง หมี ลาน เพื่อโอนให้แก่พลโทอาวุโส ฝั่ม กวี๊ เหงาะ (Phạm Quý Ngọ) รัฐมนตรีช่วยว่าการกระทรวงความมั่นคงสาธารณะซึ่งมีส่วนร่วมในการให้สินบนสำหรับการแปลงหน้าที่และการใช้พื้นที่ที่ดินของท่าเรือหญ่าส่ง-คั้ญโห่ย (Nhà Rồng-Khánh Hội, เขต 4 นครโฮจิมินห์) หลังจากการย้ายท่าเรือไซ่ง่อน
เรื่องอื้อฉาว > มีชื่ออยู่ในเอกสารปานามา

ตามข้อมูลที่ตีพิมพ์ในเอกสารปานามาในเดือนพฤษภาคม พ.ศ. 2559 ซึ่งเผยแพร่โดยสหพันธ์นักหนังสือพิมพ์สืบสวนระหว่างประเทศ (International Consortium of Investigative Journalists, ICIJ) ทั้งจู ลาป เคย์ และเจือง หมี ลาน เป็นผู้รับผลประโยชน์ส่วนบุคคลในบริษัท EurAsia ID Concept Group Limited ที่จดทะเบียนในหมู่เกาะบริติชเวอร์จินซึ่งเป็นดินแดนภาษีต่ำ และเกี่ยวข้องกับบริษัท Multi-Check Limited (資富業務發展有限公司) ในฮ่องกง
เรื่องอื้อฉาว > ข้อหาฉ้อโกงในการออกและซื้อขายตราสารหนี้

เมื่อวันที่ 8 ตุลาคม พ.ศ. 2565 เจือง หมี ลาน ถูกจับในข้อหาฉ้อโกงในการออกและซื้อขายหุ้นกู้ซึ่งมีมูลค่าหลายล้านด่ง ซึ่งเกิดขึ้นกับกลุ่มบริษัทมหาชนอาน ดง (CP Tập đoàn Đầu tư An Đông) และองค์กรอื่น ๆ ที่เกี่ยวข้องกัน หน่วยงานสอบสวนยังได้ดำเนินคดีและควบคุมตัวจำเลยได้แก่ เจือง ฮเหวะ เวิน (Trương Huệ Vân) ผู้อำนวยการทั่วไปของบริษัทมหาชน Windsor Real Estate Management Group; งเหวียน เฟือง ห่ง (Nguyễn Phương Hồng) ผู้ช่วยผู้บริหารกลุ่มบริษัทมหาชนหวั่น ถิ่ญ ฟ้าต; โห่ บื๋ว เฟือง (Hồ Bửu Phương) อดีตประธานกรรมการของบริษัทมหาชนจำกัดหลักทรัพย์เติน เหวียต (CP Chứng khoán Tân Việt) และอดีตรองผู้อำนวยการทั่วไปที่รับผิดชอบด้านการเงินของกลุ่มบริษัทมหาชนหวั่น ถิ่ญ ฟ้าต
ชีวิตส่วนตัว

จู ลาป เคย์ สามีเป็นนักธุรกิจอสังหาริมทรัพย์ในฮ่องกง, จู เสวียต เฟิ้น (Chu Duyệt Phấn) บุตรสาวซึ่งเกิดเมื่อปี พ.ศ. 2537 เป็นประธานของบริษัท ZS Hospitality Group กลุ่มธุรกิจร้านอาหารในฮ่องกง
ในช่วงกลางปี พ.ศ. 2557 เจือง หมี ลาน และสมาชิกในครอบครัวอีก 9 คนขอสละสัญชาติเวียดนามพร้อมกัน แต่ต่อมาในเดือนมิถุนายน พ.ศ. 2558 ทั้งหมดได้ถอนคำร้องดังกล่าว
พระมหาบัญชา

พระมหาบัญชาบนงานกระจกสี ในโบสถ์ Cathedral Parish of Saint Patrick in El Paso รัฐเท็กซัส ประเทศสหรัฐอเมริกา
พระมหาบัญชา หรือ พระบัญชา (อังกฤษ: Great Commission) คือคำสั่งของพระเยซูก่อนที่พระองค์จะเสด็จขึ้นสู่สวรรค์ ให้บรรดาสาวกทำการประกาศข่าวดีแก่ประชาชาติทั้งปวงในโลก
พระมหาบัญชาเป็นสิ่งที่อยู่ในพระทัยของพระเจ้าตั้งแต่แรกเริ่ม เป็นภารกิจที่สำคัญยิ่งและมีขอบเขตใหญ่ยิ่ง คือ การประกาศการยกโทษบาปไปยังมนุษย์ทั้งปวง ตั้งแต่คริสตจักรสมัยแรกและตลอดประวัติศาสตร์คริสตจักร มีผู้เชื่อจำนวนมากที่อุทิศตนเพื่อรับใช้พระมหาบัญชา จึงส่งผลให้ความเชื่อคริสเตียนแผ่ขยายครอบคลุมไปทั่วทั้งโลกนี้ แต่ยังมีผู้คนอีกจำนวนมากที่ยังไม่เคยได้ยินพระกิตติคุณของพระเยซูคริสต์ และภารกิจนี้เป็นความรับผิดชอบของผู้เชื่อทุกคนในยุคปัจจุบัน
เนื้อหา

พระมหาบัญชาของพระเยซูตามพระกิตติคุณมัทธิว ความว่า
เพราะ‍ฉะนั้น ท่าน‍ทั้ง‍หลาย​จง​ออก​ไป​และ​นำ​ชน​ทุก​ชาติ​มา​เป็น​สาวก​ของ​เรา จง​บัพ‌ติศ‌มา​พวก‍เขาในพระนามของพระบิดา พระบุตร และพระวิญญาณบริสุทธิ์ และ​สอน​พวก‍เขา​ให้​ถือ​รักษา​สิ่ง​สาร‌พัด​ที่​เรา​สั่ง​พวก‍ท่าน​ไว้ และ​นี่‍แน่ะ เรา​จะ​อยู่​กับ​ท่าน‍ทั้ง‍หลาย​เสมอ​ไป จน‍กว่า​จะ​สิ้น‍ยุค
โดยสรุปใจความสำคัญคือให้การออกไปกระทำ 3 สิ่ง ดังนี้
ออกไปสั่งสอน (กรีก: Matheteuo) หมายถึง การออกไปประกาศข่าวประเสริฐและนำคนมารับเชื่อในพระคริสต์ หลังจากนั้นก็สั่งสอนพระคัมภีร์แก่เขาและสร้างให้เป็นสาวก
ให้รับบัพติศมา (อังกฤษ: Baptism; กรีก: Baptismos) ใน​พระ‍นาม​ของ​พระ‍บิดา พระ‍บุตร และ​พระ‍วิญ‌ญาณ‍บริ‌สุทธิ์ เป็นพิธีที่มาภายหลังจากคนหนึ่งคนใดได้ตัดสินรับเชื่อในพระเยซูคริสต์แล้ว บัพติศมา หมายถึง การรวมผู้เชื่อเข้าเป็นอันหนึ่งอันเดียวกันกับพระเยซู ในการตายต่อบาปและเป็นขึ้นมาสู่ชีวิตใหม่ พิธีบัพติศมาเป็นสัญลักษณ์ของการยอมจำนนต่อพระคริสต์ และเต็มใจที่จะดำเนินชีวิตในทางของพระเจ้า เป็นการแสดงตัวอย่างเปิดเผยว่า เขาเป็นคริสเตียนอย่างแท้จริง
ถือรักษาคำสั่ง (กรีก: Tereo) หมายถึง การเก็บ จดจำไว้ ระวัง ถือรักษา ประพฤติตาม ให้ตระหนักว่านี่ไม่ใช่สอนขนบธรรมเนียมหรือแนวทางปฏิบัติของคณะนิกาย หรือทำตามความคิดเห็นส่วนตัวของผู้สอน แต่คริสเตียนมีหน้าที่สอนผู้เชื่อให้เป็นสาวก โดยให้ถือรักษาทุกสิ่งตามคำสอนของพระคริสตธรรมคัมภีร์บันทึกไว้
พร้อมพงษ์ วงษ์อินตา

| เบียร์ พร้อมพงษ์ |
| --- | --- |
เกิด: พร้อมพงษ์ วงษ์อินตา 31 ตุลาคม พ.ศ. 2535 (32 ปี) บ้านสันติสุข ตำบลหนองโพนงาม อำเภอเกษตรสมบูรณ์ จังหวัดชัยภูมิ
ศิษย์เก่า: สถาบันบัณฑิตพัฒนศิลป์
คู่สมรส: ปรียาภัทร์ วงษ์อินตา (2565–ปัจจุบัน)
บิดามารดา: ประจวบ วงษ์อินตา (บิดา) เฉลิมศรี วงษ์อินตา (มารดา)
อาชีพทางดนตรี
แนวเพลง: ลูกทุ่ง หมอลำ ป๊อป
เครื่องดนตรี: เสียงร้อง
ช่วงปี: พ.ศ. 2561–ปัจจุบัน
ค่ายเพลง: แกรมมี่โกลด์ในเครือจีเอ็มเอ็ม แกรมมี่ (2561 - 2566) จีเอ็มเอ็ม มิวสิค (2566 - ปัจจุบัน)
 นักดนตรี
พร้อมพงษ์ วงษ์อินตา หรือชื่อในวงการคือ เบียร์ พร้อมพงษ์ (เกิด 31 ตุลาคม พ.ศ. 2535) เป็นนักร้องลูกทุ่งและหมอลำชายชาวไทยสังกัดแกรมมี่โกลด์ เธออยู่ในวงการบันเทิงมาแล้ว 6 ปี
เกิดที่ตำบลหนองโพนงาม อำเภอเกษตรสมบูรณ์ จังหวัดชัยภูมิ จบการศึกษามหาวิทยาลัยรัตนบัณฑิต เขาเข้าสู่วงการบันเทิงจากการประกวดรายการศึกวันดวลเพลง และครองแชมป์ถึง 18 สมัย จนกระทั่งได้เซ็นสัญญาเป็นศิลปินสังกัดแกรมมี่โกลด์ มีผลงานเพลงดังเป็นจำนวนมาก อาทิ ไร่อ้อยวิทยา, ฮักอยู่ และ เรวัตตะฮักนะลีลาวดี
ชีวิตช่วงต้น

เขาเกิดเมื่อวันที่ 31 ตุลาคม พ.ศ. 2535 ที่ตำบลหนองโพนงาม อำเภอเกษตรสมบูรณ์ จังหวัดชัยภูมิ เป็นบุตรของนายประจวบ และนางเฉลิมศรี วงษ์อินตา
การศึกษา ระดับมัธยมศึกษา โรงเรียนเกษตรสมบูรณ์วิทยาคม อำเภอเกษตรสมบูรณ์ จังหวัดชัยภูมิ
เข้าสู่วงการบันเทิงโดยการเป็นศิลปิน

เขาเข้ามาประกวดรายการศึกวันดวลเพลง และได้เป็นแชมป์ 18 สมัยผู้ชายคนแรก และมีซิเกิ้ลแรกในชีวิตคือเพลง แค่อ้ายหวั่น และ ตะดนไป่ จากนั้นเขากลายเป็นศิลปินสังกัดแกรมมี่โกลด์ นับแต่นั้นเป็นต้นมา มีผลงานอันเป็นที่รู้จักหลังจากนี้อาทิ อยู่ใกล้อ้ายสิกอด, ตัวหนังสือบ่มีเสียง
ใน พ.ศ. 2563 เขาได้ร่วมงานกับเวียง นฤมล ในเพลง เรวัตตะฮักนะลีลาวดี และ เรวัตตะลาฮัก
ผลงานเพลง > อัลบั้มเดี่ยว

| ปี | ชื่ออัลบั้ม | รายชื่อเพลง |
| --- | --- | --- |
| 2564 |  ไร่อ้อยวิทยา ออกจำหน่าย : 10 ธันวาคม พ.ศ. 2564  ค่าย : แกรมมี่ โกลด์, จีเอ็มเอ็ม แกรมมี่  รูปแบบการจำหน่าย : Digital Download |  ไร่อ้อยวิทยา  ฮักอยู่  บ่ต้องออมมือ  ไลลืม  ยังบ่ฮอดง่าย |
| 2565 |  เสาหลักของบ้าน แรงงานของนาย ออกจำหน่าย : 11 ธันวาคม พ.ศ. 2565  ค่าย : แกรมมี่ โกลด์, จีเอ็มเอ็ม แกรมมี่  รูปแบบการจำหน่าย : Digital Download |  เสาหลักของบ้านแรงงานของนาย  เงาะเกี้ยวสาว  ความสุขส่วนบุคคล  ส่ำนี้บ้อวาสนา  เจ้าบ่าวนอกเครื่องแบบ  สิกอดแบบบ่ถาม |
| 2567 |  ชุดที่ 3 ยัง ยิ้ม ง่าย ออกจำหน่าย : 5 สิงหาคม พ.ศ. 2567  ค่าย : แกรมมี่ โกลด์, จีเอ็มเอ็ม แกรมมี่  รูปแบบการจำหน่าย : Digital Download |  รักลูกคนรวย  ขอกอดจั๊กบาดแน  คือเก่าล่ะเสี่ยว(Feat. ดำ ดัสกร , เน็ค นฤพล)  หลมปากเว้า  ยัง ยิ้ม ง่าย  สิกอดแบบบ่ถาม (New Version)  ขอบใจเด้อที่เผลอฮัก |
ผลงานเพลง > อัลบั้มพิเศษ

| ปี | ชื่ออัลบั้ม | รายชื่อเพลง |
| --- | --- | --- |
| 2564 |  สงครามลำซิ่ง ออกจำหน่าย : 27 สิงหาคม - 24 กันยายน พ.ศ. 2564  ค่าย : แกรมมี่ โกลด์, จีเอ็มเอ็ม แกรมมี่  รูปแบบการจำหน่าย : Digital Download |  สบตาหน้าฮ้าน ศิลปิน เจมส์ จตุรงค์, เบียร์ พร้อมพงษ์, แพ็กกี้ สกลนรี, ส้ม พฤกษา, เอิร์น กนกอร, วิเชียร ไชยเลิศ, เอ อนุชา และ ดอกเหมย เพ็ญนภา (ต้นฉบับ พี สะเดิด)  ขอมักน้องสาวหมู่ ศิลปิน เบียร์ พร้อมพงษ์ และ วิเชียร ไชยเลิศ (ต้นฉบับ ลูกแพร & ไหมไทย อุไรพร)  แด่เธอ...ด้วยดอกแค ศิลปิน แพ็กกี้ สกลนรี และ เอิร์น กนกอร  มักสาวซอนแลน ศิลปิน เจมส์ จตุรงค์ และ เอ อนุชา  มนต์รักหนองผักกะแญง ศิลปิน ส้ม พฤกษา และ ดอกเหมย เพ็ญนภา |
| ปี | ชื่ออัลบั้ม | รายชื่อเพลง |
| --- | --- | --- |
| 2564 |  สงครามลำซิ่ง ออกจำหน่าย : 27 สิงหาคม - 24 กันยายน พ.ศ. 2564  ค่าย : แกรมมี่ โกลด์, จีเอ็มเอ็ม แกรมมี่  รูปแบบการจำหน่าย : Digital Download |  สบตาหน้าฮ้าน ศิลปิน เจมส์ จตุรงค์, เบียร์ พร้อมพงษ์, แพ็กกี้ สกลนรี, ส้ม พฤกษา, เอิร์น กนกอร, วิเชียร ไชยเลิศ, เอ อนุชา และ ดอกเหมย เพ็ญนภา (ต้นฉบับ พี สะเดิด)  ขอมักน้องสาวหมู่ ศิลปิน เบียร์ พร้อมพงษ์ และ วิเชียร ไชยเลิศ (ต้นฉบับ ลูกแพร อุไรพร และ ไหมไทย อุไรพร)  แด่เธอ...ด้วยดอกแค ศิลปิน แพ็กกี้ สกลนรี และ เอิร์น กนกอร  มักสาวซอนแลน ศิลปิน เจมส์ จตุรงค์ และ เอ อนุชา  มนต์รักหนองผักกะแญง ศิลปิน ส้ม พฤกษา และ ดอกเหมย เพ็ญนภา |
ผลงานเพลง > ซิงเกิ้ลเดี่ยว

| ปี | ชื่อเพลง | ค่าย | หมายเหตุ |
| --- | --- | --- | --- |
| 2561 | แค่อ้ายหวั่น | แกรมมี่โกลด์ | Single แรกภายใต้สังกัดแกรมมี่โกลด์ |
| 2561 | ฝ้ายผูกแขนเปื้อนเหงื่อ | แกรมมี่โกลด์ |  |
| 2561 | ตะดนไป่ | แกรมมี่โกลด์ |  |
| 2562 | วันคิดฮอดเด | แกรมมี่โกลด์ | เพลงในโปรเจกต์ ปฏิทินหัวใจ |
| 2562 | รู้ว่าเขาหมดใจ...ทำไมยังฮักเหลือเกิน (ต้นฉบับ ต่าย อรทัย) | แกรมมี่โกลด์ | เพลงในโปรเจกต์ บทเพลงของดอกหญ้า วัน - เวลา - บ่อาจลบ |
| 2562 | ขอปรึกษาเธอแน | แกรมมี่โกลด์ | มีนตรา อินทิรา ได้เอาไปร้องใหม่ในโปรเจค 25 ปี แกรมมี่โกลด์ 25 ปี แห่งความผูกพัน ฉันและเธอ |
| 2562 | หมาใต้ตะหล่าง | แกรมมี่โกลด์ |  |
| 2562 | GP เฮ็ด | แกรมมี่โกลด์ |  |
| 2563 | อยู่ใกล้อ้ายสิกอด | แกรมมี่โกลด์ |  |
| 2563 | ตัวหนังสือบ่มีเสียง | แกรมมี่โกลด์ |  |
| 2563 | ซังเด้ | แกรมมี่โกลด์ |  |
| 2563 | ผมไม่ได้เจ้าชู้ (ต้นฉบับ ไหมไทย ใจตะวัน) | แกรมมี่โกลด์ | เพลงในโปรเจกต์ 25ปี แกรมมี่ โกลด์ 25 ปี แห่งความผูกพัน ฉันและเธอ |
| 2564 | ดาบอาญาสิทธิ์ | แกรมมี่โกลด์ | เพลงประกอบละคร ภูผาผีคุ้ม |
| 2564 | เจ็บกว่านี้กะแม่นตาย | ม่วนซื่น สตูดิโอ | รับชมและฟังได้ที่ Youtube เท่านั้น |
| 2565 | ไลลืม | แกรมมี่โกลด์ |  |
| 2565 | ซากอ้อย (ต้นฉบับ โซคูล) | แกรมมี่โกลด์ |  |
ผลงานเพลง > เพลงที่ร่วมร้องกับศิลปินอื่น

เพลงที่เบียร์ พร้อมพงษ์ได้มีส่วนร่วมในการการร้อง
| ปี | ชื่อเพลง | ค่าย | ศิลปินร่วม | หมายเหตุ |
| --- | --- | --- | --- | --- |
| 2561 | เจ้าตั๋วว่าฮักอ้าย (Looktung the battle) | แกรมมี่โกลด์ | ตรี ชัยณรงค์ |  |
| 2563 | เป็นใด๋แน | แกรมมี่โกลด์ | ครูสลา, เสถียร, ตรี, เจมส์, เวียง, เล้ง และส้ม |  |
| 2563 | ต้องมีสักวัน (สมหวังไปด้วยกัน) | แกรมมี่โกลด์ | เด่นคุณ, ลำเพลิน, ตรี, เปาวลี, เบลล์ | โปรเจกต์ ต้องมีสักวัน (สมหวังไปด้วยกัน) โดย สมหวัง เงินสั่งได้ |
| 2563 | เรวัตตะฮักนะลีลาวดี | แกรมมี่โกลด์ | เวียง นฤมล |  |
| 2563 | กลิ่นลาบที่สีลม | แกรมมี่โกลด์ | มนต์แคน แก่นคูน, ตรี ชัยณรงค์ | รวมในอัลบั้ม ไปรวยเอาดาบหน้า ของ มนต์แคน แก่นคูน |
| 2564 | เรวัตตะลาฮัก | แกรมมี่โกลด์ | เวียง นฤมล |  |
| 2564 | หนักเติบอยู่ | แกรมมี่โกลด์ | ตรี ชัยณรงค์ | รวมในอัลบั้ม ปอน ปอน ON สตาร์ ของ ตรี ชัยณรงค์ |
| 2564 | สบตาหน้าฮ้าน | แกรมมี่โกลด์ | รวมศิลปิน | เพลงในโปรเจกต์ สงครามลำซิ่ง |
| 2564 | ขอมักน้องสาวหมู่ | แกรมมี่โกลด์ | วิเชียร ไชยเลิศ | เพลงในโปรเจกต์ สงครามลำซิ่ง |
| 2566 | แฟนจ๋า | แกรมมี่โกลด์ | รวมศิลปินแกรมมี่โกลด์ | ซนซน 40 ปี GMM GRAMMY |
| 2567 | คือเก่าล่ะเสี่ยว | แกรมมี่โกลด์ | ดำ ดัสกร , เน็ค นฤพล | รวมในอัลบั้ม ยัง ยิ้ม ง่าย |
ผลงานเพลง > เพลงในโปรเจกต์พิเศษ

| ปี | ชื่อโปรเจกต์ | เพลงที่มี เบียร์ พร้อมพงษ์ ร้อง |
| --- | --- | --- |
| 2561 | ลูกทุ่งกีตาร์หวาน ซูเปอร์ฮิต |  แค่อ้ายหวั่น  ฝ้ายผูกแขนเปื้อนเหงื่อ |
| 2561 | Looktung the battle |  เจ้าตั๋วว่าฮักอ้าย (Looktung the battle) (ร้องร่วมกับ ตรี ชัยณรงค์) |
| 2562 | ปฏิทินหัวใจ |  วันคิดฮอดเด |
| 2562 | บทเพลงของดอกหญ้า วัน-เวลา-บ่อาจลบ |  รู้ว่าเขาหมดใจ...ทำไมยังฮักเหลือเกิน (ต้นฉบับ ต่าย อรทัย) |
| 2563 | เพลงสามัญประจำบ้าน |  เป็นใด๋แน (ร้องร่วมกับ ครูสลา, เสถียร, ตรี, มนต์แคน, เจมส์, เวียง, เล้ง และส้ม) |
| 2563 | 25 ปี แกรมมี่ โกลด์ 25 ปี แห่งความผูกพัน ฉันและเธอ |  ผมไม่ได้เจ้าชู้ (ต้นฉบับ ไหมไทย ใจตะวัน) |
| 2563 | ไปรวยเอาดาบหน้า |  กลิ่นลาบที่สีลม (ร้องร่วมกับ มนต์แคน แก่นคูน, ตรี ชัยณรงค์) |
| 2563 | สมหวังไปด้วยกัน สมหวัง เงินสั่งได้ |  ต้องมีสักวัน (สมหวังไปด้วยกัน) (ต้นฉบับ ก๊อท จักรพันธ์) |
| 2564 | ปอน ปอน ON สตาร์ |  หนักเติบอยู่ (ร้องร่วมกับ ตรี ชัยณรงค์) |
| 2566 | ซนซน 40 ปี GMM GRAMMY |  แฟนจ๋า (ต้นฉบับ เบิร์ด ธงไชย) (ร้องร่วมกับศิลปินแกรมมี่โกลด์) |
| 2568 | 30 ปี แกรมมี่ โกลด์ |  |
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่องวัน 31
| ปี พ> ศ. | เรื่อง | บทบาท |
| --- | --- | --- |
| 2563 | มงกุฎดอกหญ้า | เบียร์ พร้อมพงษ์ |
| 2563 | นางฟ้าลำแคน | หินมา บุญนาคี (หิน) |
| 256... | ละครใหม่ (ยังไม่ทราบชื่อเรื่อง) | รอเปิดกล้อง เรื่องเดียวกับ เวียง นฤมล |
ผลงานการแสดง > มิวสิควีดีโอ

| ปี | ชื่อเพลง | ชื่อนักร้อง |
| --- | --- | --- |
| 2561 | "ฝ้ายผูกแขนเปื้อนเหงื่อ" | เบียร์ พร้อมพงษ์ |
| 2562 | "วันคิดฮอดเด" | เบียร์ พร้อมพงษ์ |
| 2562 | "ขอปรึกษาเธอแน" | เบียร์ พร้อมพงษ์ |
| 2562 | "หมาใต้ตะหล่าง" | เบียร์ พร้อมพงษ์ |
| 2562 | "GP เฮ็ด" | เบียร์ พร้อมพงษ์ |
| 2563 | "อยู่ใกล้อ้ายสิกอด" | เบียร์ พร้อมพงษ์ |
| 2563 | "ตัวหนังสือบ่มีเสียง" | เบียร์ พร้อมพงษ์ |
| 2563 | "ซังเด้" | เบียร์ พร้อมพงษ์ |
| 2563 | "ถนนสายมิตรภาพ" | ไผ่ พงศธร, ต่าย อรทัย |
| 2563 | "แม่นกทม.บ่นี่" | ไผ่ พงศธร, ต่าย อรทัย |
| 2564 | "ไร่อ้อยวิทยา" | เบียร์ พร้อมพงษ์ |
| 2564 | "ฮักอยู่" | เบียร์ พร้อมพงษ์ |
| 2564 | "บ่ต้องออมมือ" | เบียร์ พร้อมพงษ์ |
| 2564 | "ไลลืม" | เบียร์ พร้อมพงษ์ |
| 2564 | "ยังบ่ฮอดง่าย" | เบียร์ พร้อมพงษ์ |
| 2565 | "เสาหลักของบ้านแรงงานของนาย" | เบียร์ พร้อมพงษ์ |
| 2565 | "เงาะเกี้ยวสาว" | เบียร์ พร้อมพงษ์ |
| 2565 | "ความสุขส่วนบุคคล" | เบียร์ พร้อมพงษ์ |
| 2565 | "ส่ำนี้บ้อวาสนา" | เบียร์ พร้อมพงษ์ |
| 2565 | "เจ้าบ่าวนอกเครื่องแบบ" | เบียร์ พร้อมพงษ์ |
| 2565 | "สิกอดแบบบ่ถาม" | เบียร์ พร้อมพงษ์ |
| 2567 | "รักลูกคนรวย" | เบียร์ พร้อมพงษ์ |
| 2567 | "ขอกอดจั๊กบาดแน" | เบียร์ พร้อมพงษ์ |
| 2567 | "คือเก่าล่ะเสี่ยว" | ดำ ดัสกร , เน็ค นฤพล |
| 2567 | "หลมปากเว้า" | เบียร์ พร้อมพงษ์ |
| 2567 | "ยัง ยิ้ม ง่าย" | เบียร์ พร้อมพงษ์ |
| 2567 | "สิกอดแบบบ่ถาม (New Version)" | เบียร์ พร้อมพงษ์ |
| 2567 | "ขอบใจเด้อที่เผลอฮัก" | เบียร์ พร้อมพงษ์ |
คอนเสิร์ต

คอนเสิร์ต 25 ปี แกรมมี่ โกลด์ เส้นทางมิตรภาพโรดทัวร์ (10 ตุลาคม - 28 พฤศจิกายน 2563 / รังสิต & อยุธยา & ขอนแก่น)
คอนเสิร์ต ลูกทุ่งแดนเนรมิต 1 (29 มกราคม 2565)
คอนเสิร์ต ลูกทุ่งแดนเนรมิต 2 (11 ธันวาคม 2565)
แหล่งข้อมูลอื่น

พร้อมพงษ์ วงษ์อินตา ที่อินสตาแกรม
สถานีรถไฟกัวลาลัมเปอร์

ระวังสับสนกับ สถานีรถไฟเซ็นทรัลกัวลาลัมเปอร์
สถานีรถไฟกัวลาลัมเปอร์ (มลายู: Stesen Keretapi Kuala Lumpur) เป็นสถานีรถไฟหลักแห่งหนึ่งในเขตกัวลาลัมเปอร์ ประเทศมาเลเซีย เปิดใช้งานในปี ค.ศ. 1910 เพื่อใช้งานแทนที่สถานีเก่าก่อนหน้านั้น สถานีรถไฟกัวลาลัมเปอร์เคยเป็นสถานีรถไฟหลักของรถไฟระหว่างเมือง เกอเรตาปีตานะฮ์เมอลายู ก่อนที่จะถูกแทนที่ด้วยสถานีรถไฟเซ็นทรัลกัวลาลัมเปอร์ ในปี ค.ศ. 2001 สถานีรถไฟแห่งนี้โดดเด่นในด้านสถาปัตยกรรมผสมผสาน ระหว่างตะวันออกกับตะวันตก
สถานีรถไฟแห่งนี้ตั้งอยู่บน ถนนสุลต่านจาลันฮีชามุดดิน หรือ "ถนนแห่งชัยชนะ" และตั้งอยู่ใกล้กับอาคารการรถไฟ, มัสยิดแห่งชาติ, อาคารดายาบูมิ และสถานีรถไฟฟ้า ปาซาร์ เซอนิ ซึ่งตั้งอยู่ใกล้แม่น้ำกลัง